open-index/open-wikipedia-markdown huggingface dataset:
ולנטינה וינוגרדובה

**ולנטינה אלכסייבנה וינוגרדובה-קמניוק** (ברוסית: **Валенти́на Алексе́евна Виногра́довa-Каменёк**; 17 במאי 1943 – 17 ביולי 2004) הייתה שחקנית כדורעף יהודייה-סובייטית. אלופה אולימפית (מקסיקו סיטי 1968), זוכת מדליית כסף אולימפית בכדורעף (טוקיו 1964) ופעמים אלופת אירופה (1963 ו-1967)

## ביוגרפיה
וינוגרדובה נולדה במוסקבה בשם **ולנטינה קמניוק**. בשנים 1959–1960 היא שיחקה כדורעף בקבוצת בורבטניק מוסקבה. בשנים 1961–1971 היא שיחקה בצסק"א מוסקבה ובשנים 1972–1977 היא שיחקה בקבוצת בורבטניק לנינגרד.

באליפות אירופה שנערכה ברומניה בשנת 1963 היא זכתה במדליית זהב.

באולימפיאדת טוקיו זכתה במדליית כסף בכדורעף. לצידה שיחקה נלי אברמובה אף היא שחקנית כדורעף יהודייה.

באוניברסיאדה שנערכה בבודפשט בשנת 1965 היא זכתה במדליית זהב.

באליפות אירופה שנערכה בטורקיה בשנת 1967 היא זכתה בפעם השנייה במדליית זהב.

באולימפיאדת מקסיקו סיטי זכתה במדליית זהב בכדורעף.

וינוגרדובה עבדה כמורה לחינוך גופני.

ב-17 ביולי 2004 נפטרה בסנט פטרבורג

## קישורים חיצוניים

* Vinogradova, Valentina, באתר *Jews in Sports* 

קטגוריה:יהודיות סובייטיות
קטגוריה:ספורטאים יהודים סובייטים
קטגוריה:שחקניות כדורעף סובייטיות
קטגוריה:ילידות 1943
קטגוריה:נפטרות ב-2004
נטלי קושניר

**נטליה "נטלי" גריגורייבנה קושניר** (ברוסית: **Наталья Григорьевна Кушнир**;  נולדה ב-6 במאי 1954) היא שחקנית כדורעף יהודייה-סובייטית בעבר. זוכת מדליית כסף אולימפית (מונטריאול 1976) ואלופת אירופה (1971) בכדורעף.

## ביוגרפיה
קושניר נולדה וגדלה במוסקבה. שיחקה כדורעף בקבוצת לוקומוטיב מוסקבה.

באליפות אירופה שנערכה באיטליה בשנת 1971 היא זכתה במדליית זהב.

באולימפיאדת מונטריאול זכתה במדליית כסף בכדורעף. לצידה שיחקה לריסה ברגן אף היא שחקנית כדורעף יהודייה.

## קישורים חיצוניים

* Kushnir, Natalia, באתר *Jews in Sports* 

קטגוריה:יהודיות סובייטיות
קטגוריה:ספורטאים יהודים סובייטים
קטגוריה:שחקניות כדורעף סובייטיות
קטגוריה:ילידות 1954
קטגוריה:סובייטים שנולדו ב-1954
נלי אברמובה

**נלי מיכאילובנה אברמובה** (ברוסית: **Не́лли Миха́йловна Абра́мова**; נולדה ב-18 באוגוסט 1940) היא שחקנית כדורעף יהודייה-סובייטית בעבר. זוכת מדליית כסף אולימפית (טוקיו 1964) ואלופת אירופה (1967) בכדורעף.

## ביוגרפיה
אברמובה נולדה וגדלה בצ'ליאבינסק.

באולימפיאדת טוקיו זכתה במדליית כסף בכדורעף. לצידה שיחקה ולנטינה וינוגרדובה אף היא שחקנית כדורעף יהודייה.

באוניברסיאדה שנערכה בבודפשט בשנת 1965 היא זכתה במדליית זהב.

באליפות אירופה שנערכה בטורקיה בשנת 1967 היא זכתה במדליית זהב.

## קישורים חיצוניים

* Abramova, Nelly, באתר *Jews in Sports* 

קטגוריה:יהודיות סובייטיות
קטגוריה:ספורטאים יהודים סובייטים
קטגוריה:שחקניות כדורעף סובייטיות
קטגוריה:ילידות 1940
קטגוריה:סובייטים שנולדו ב-1940
מקובלות (סרט)

**מקובלות** הוא סרט טלוויזיה ישראלי משנת 2013 בבימויו של מרקו כרמל, עם ג'וי ריגר, שיר מורנו, אלה ארמוני, עומר דרור ואביב פנקס בתפקידים הראשיים.

התסריט נכתב על ידי יאיר וטל אלעזר ועוסק בנערה ששבה ארצה עם משפחתה לאחר כמה שנים בארצות הברית ונתקלת בבית הספר בבעיה של השתלבות בשכבה של האליטה החברתית בכיתה ("המקובלות") תוך אילוץ להתכחש לחברתה המנודה בכיתה.

## תקציר העלילה
מיקה (ג'וי ריגר) היא נערה בת 15 ששבה עם משפחתה מארצות הברית לישראל לאחר שהות של מספר שנים לכתיבת הדוקטורט של אביה דן (יאיר אלעזר). הם דלי אמצעים וגרים בדירה קטנה שבה חולקת מיקה חדר עם אחותה הקטנה לילי (עמנואל אלעזר). בתקופת חופשת הקיץ עובדת מיקה במזנון קרפים ביחד עם חברתה הטובה רוני (אלה ארמוני).

דפנה זוזובסקי (שירלי פוטרמן) היא חברה טובה של האם אורית (רותי גולדברג). היא מבקרת בבית המשפחה עם בתה נטע (אביב פנקס) שתלמד יחד עם מיקה. נטע מכירה למיקה את דניאל (שיר מורנו). נטע ודניאל הן בנות למשפחות עשירות ומרכזות סביבן שכבה של בנות ממשפחות עשירות. כשמתגלה להן שמיקה היא חברה של רוני הבזויה בעיניהן, הן אומרות למיקה שהיא צריכה לנתק את קשריה עם רוני אם ברצונה להצטרף לשכבה שלהן ומיקה עושה זאת בצער.

ה"חתיך" של הכיתה הוא בועז (עומר דרור), הוא חבר של דניאל והיא משגיחה שאף אחת תתחיל איתו. מיקה מציעה לבנות לקיים מסיבת Homecoming כמו שנהוג בארצות הברית ובסופה תיבחר "מלכת הכיתה".

ויויאן (איילת קורץ) אימה של דניאל לוחצת על המנהלת גלית (טל אלעזר) לקיים את המסיבה הזאת ורומזת לה על תמיכתה הכספית בבית הספר. בועז שם עיניו על מיקה והם מתנשקים בהסתר אבל דבר זה מתגלה ודניאל הופכת לאויבת  של מיקה.

רוני רואה שמיקה בבעיה והיא משלימה איתה. יחד עם ארנון (גלעד מן) הם מתכננים לעזור למיקה בקמפיין על ידי אפיית עוגיות ובתוכן פתקים של "חירות, שוויון, אחווה", לחלק אותן לתלמידים ולבקש מהם לשים את הפתקים בקלפי. כך עושים כמעט כולם וכתוצאה מכך לא נבחר שום מלך או מלכה. דניאל ואימה עוזבות בכעס ובועז ומיקה מתחבקים ורוקדים.

## צוות השחקנים

## קישורים חיצוניים

*קדימון למקובלות, באתר יוטיוב
*מקובלות הסרט, באתר יוטיוב
*מקובלות, באתר הקרן החדשה לקולנוע וטלוויזיה

קטגוריה:סרטי 2013
קטגוריה:סרטי טלוויזיה ישראליים
קטגוריה:סרטים בעברית
גינאנדרומורפיזם

[300px|ממוזער|טקסט= גיננדרמורף של פרפר ממין כחליל השברק (Polyommatus icarus)| גיננדרמורף של פרפר ממין [כחליל השברק (Polyommatus icarus)]]
**גִּינְאַנְדְּרוֹמוֹרְפִיזְם** הוא אורגניזם שמכיל מאפיינים זכריים ונקביים כאחד בקרב יצורים בעלי רבייה מינית. המונח מגיע מיוונית γυνή (gynē) 'נקבה', ἀνήρ (anēr) 'זכר' ו-μορφή (morphē) 'צורה', והוא משמש בעיקר בתחום האנטומולוגיה. גינאנדרומורפיזם מזוהה לרוב בבעלי חיים שיש להם דימורפיזם מיני חזק כמו מינים מסוימים של פרפרים, עכבישים ועופות, אך הוכר בסוגים רבים אחרים של אורגניזמים.

גינאנדרומורפיזם נמצא במיני בעלי חיים רבים, במשפחות שונות. הדבר כולל פרפראים (פרפרים ועשים) מאז שנות ה-1700. הוא נצפה גם בסרטנים, כגון לובסטרים וסרטנים, בעכבישאים, קרציות, זבובים, ארבה, צרצרים, שפיריות, נמלים, טרמיטים, דבורים, לטאות, נחשים, מכרסמים, וציפורים. גינאנדרומורפים הם בדרך כלל נדירירים אבל הדיווח עליה תלוי בקלות הזיהוי שלו (האם המין הוא בעל דו-צורתיות זוויגית גבוהה) ובמידת החקירה של אזור או אורגניזם. לדוגמה, עד שנת 2023 דווח על גינאנדרומורפיזם ביותר מ-40 מיני ציפורים, אך הרוב המכריע של אלה הם מההאזור הפלארקטי (הכולל את אירופה וצפון אסיה) ואת האזור הנארקטי (הכולל את צפון אמריקה), לכן סביר שיש תת-דיווח ביחס לחלקים אחרים של העולם שנחקרים פחות מבחינה ביולוגית.

גיננדרמורף שונה מהרמאפרודיט, בעל חיים או צמח המתרבה ברבייה מינית ומייצר גם תאי מין נקביים וגם תאי מין זכריים. תופעה אחרת שיש המתבלבלים בינה לבין גינאנדרומורפיזם היא כימרה. יצור רב תאי שהתפתח (במעבדה או בטבע) מתאים סומטיים, של שני פרטים שונים, שצורפו יחדיו. ולכן יש לו לתאים סומטיים שונים, שיש להם מטען גנטי שונה זה מזה.

## הערות שוליים

## קישורים חיצוניים

* 
* 
* זכר ונקבה ברא אותם - מה זה גִּינְאַנְדְּרוֹמוֹרְפִיזְם ובמה הוא שונה מתופעות כמו הרמאפרודיטיזם או כימרה?, בבלוג של קרן קיימת לישראל, 27 אוקטובר 2020
* 

קטגוריה:רבייה מינית
איצ'לי פידה

**איצ'לי פִּידֶה** (בטורקית: **İçli pide**) המכונה גם פשוט **פידה**, היא מנה מלוחה ממקור הים השחור הטורקי המורכבת מבסיס מעוגל ושטוח בדרך כלל על בסיס בצק מחמצת מחיטה ומעליו עגבניות, גבינה ולעיתים קרובות מרכיבים שונים אחרים (כגון בשר, גבינת קשר, בייאז פייניר, ומרכיבים אחרים), אשר נאפה לאחר מכן בטמפרטורה גבוהה, באופן מסורתי בתנור עצים. האדם שמכין פידה ידוע בתור פידצי.

## סוגי פידה
* פידה עם בייאז פייניר (Peynirli pide)
* פידה עם בקר (Etli pide)
* פידה עם גבינת קשר (Kaşarlı pide)
* פידה עם סוג'וק (Sucuklu pide)
* פידה עם פסטירמה (Pastırmalı pide)
* פידה עם בייאז פייניר וביצה (Peynirli yumurtalı pide)
* פידה עם בקר וביצה (Etli yumurtalı pide)
* פידה עם גבינת קשר וביצה (Kaşarlı yumurtalı pide)
* פידה עם סוג'וק וביצה (Sucuklu yumurtalı pide)
* פידה עם פסטירמה וביצה (Pastırmalı yumurtalı pide)
* פידה עם טחינה (Tahinli pide)
* פידה עם שום (Sarımsaklı pide)

## סגנונות אזוריים
* מחוז הים השחור פידה
* Kır pidesi
* Güveç pide
* Cıvıklı
* פייד טחינלי 
* פידה בסגנוון בורסה 
* אטלי אקמק 
* לחמה בעג'ון
* Fındık לחמה בעג'ון
* Nazilli pidesi 
* Karacasu pidesi 

## קישורים חיצוניים

* Bursa cantık pide
* פסטרמאליה
* חצ'פורי

## הערות שוליים

קטגוריה:המטבח הטורקי
ג'פרסון וייט

**ג'פרסון וייט** (באנגלית: **Jefferson White** נולד ב-3 בנובמבר 1989) הוא שחקן אמריקאי. 

## קריירה
וייט ערך את הופעת הבכורה שלו בטלוויזיה בשנת 2014 בסדרת הטלוויזיה האמריקאים. הוא הופיע בסדרות רבות בטלוויזיה בהן אלמנטרי, שוטרים בדם, המדריך לרוצח וחוק וסדר:מדור מיוחד. 

בשנת 2018, החל לשחק בתפקיד ראשי בעונה הראשונה של סדרת הטלוויזיה "ילוסטון". הוא מגלם קאובוי בעייתי בשם ג'ימי. בשנת 2021, היה מועמד לפרס גילדת שחקני המסך לביצועים יוצאי דופן של אנסמבל בסדרת דרמה על משחקו בסדרה.  דמותו של וייט, ג'ימי, צפויה להופיע בסדרת ספין-אוף *של ילוסטון* העתידית בשם *6666*, כאשר דמותו ג'ימי עברה לחוות 6666 בטקסס במהלך העונה הרביעית.  דמותו של וייט, ג'ימי, עדיין הופיעה בעונה החמישית של "ילוסטון" ב-2022. 

בספטמבר 2022, שיחק בעונה העשירית של הדרמה הוותיקה של NBC *[[שיקגו  PD]].* בשנת 2023 שיחק בסרט "איילין", בו מככבת אן האת'וויי ובשנת 2024 שיחק בתפקיד ראשי בסרט הקרב על אמריקה, שביים אלכס גרלנד ובתפקיד ראשי גם בסרט הלבוי: האדם העקום. 

## חיים אישיים
וייט גדל במאונט ורנון, איווה ולמד באוניברסיטת המדינה של איווה. הוא סיים את לימודיו ב-2012 עם תואר באמנויות הבמה.  

## פילמוגרפיה

## קישורים חיצוניים

## הערות שוליים

קטגוריה:בוגרי אוניברסיטת המדינה של איווה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1989
פיונה מקפרלן

**פיונה מקפרלן** (באנגלית: **Fiona McFarlane**, נולדה ב-1978) היא סופרת אוסטרלית שזכתה לפרסום עם צאת הרומן "אורח הלילה" ואוסף הסיפורים הקצרים "המקומות הגבוהים". זכתה בפרסים ספרותיים רבים.

## קורות חייה
מקפרלן נולדה וגדלה בסידני, אוסטרליה, בשנת 1978. אמה הייתה ספרנית ואביה פרופסור לביוכימיה. התעניינה בספרות מגיל צעיר. סיימה תואר ראשון בספרות אנגלית באוניברסיטת סידני, תואר שני באוניברסיטת טקסס באוסטין ותואר דוקטור באוניברסיטת קיימברידג'.

ספרה הראשון, הרומן "אורח הלילה", ראה אור בשנת 2013 ועוסק באלמנה שחיה לבדה וסובלת מדמנציה. הוא זכה במספר פרסים ספרותיים, בהם פרס ספר הביכורים של הגרדיאן.

אוסף הסיפורים הקצרים "המקומות הגבוהים" זכה בפרס על שם דילן תומאס. סיפוריה הופיעו בניו יורקר ובכתבי עת נוספים. אחד הסיפורים בספר, "Buttony", זכה בפרס או. הנרי.

בשנת 2022 הוציאה לאור את הרומן "השמש שוקעת" שזכה אף הוא במספר פרסים ספרותיים, בהם פרס מטעם משרד התרבות האוסטרלי.

באוגוסט 2024 ראה אור ספרה "Highway Thirteen" ("כביש מהיר שלוש עשרה"), אוסף סיפורים קצרים הקשורים זה לזה אודות השפעת מעשיו של רוצח סדרתי על חייהם של תושבי אזור פילבארה, בו פעל. הספר זכה בשני פרסים ספרותיים באוסטרליה.

משנת 2019 מקפרלן מתגוררת באזור מפרץ סן פרנסיסקו ומלמדת ספרות באוניברסיטת קליפורניה בברקלי.

## ביבליוגרפיה
* The Night Guest ("אורח הלילה"), רומן, 2013
* The High Places ("המקומות הגבוהים"), אוסף סיפורים קצרים, 2016
* The Sun Walks Down ("השמש שוקעת"), רומן, 2022
* Highway Thirteen ("כביש מהיר שלוש עשרה"), אוסף סיפורים קצרים, 2024

בנוסף לספריה, מקפרלן פרסמה סיפורים קצרים רבים באוספי סיפורים קצרים ובכתבי עת ספרותיים.

## קישורים חיצוניים

## הערות שוליים

קטגוריה:סופרות אוסטרליות
קטגוריה:אוסטרליות שנולדו ב-1978
האוצר (סרט 2015)

***האוצר*** ( ברומנית: **Comoara**) הוא סרט רומני משנת 2015 בבימויו של קורנליו פורומבויו בכיכובם של טומה קוזין, אדריאן פורקרסקו וקורנליו קוזמיי. הוא מספר את סיפורם של שני צעירים שמחפשים אוצר אבוד. הוא הוקרן בקטגוריית Un Certain Regard בפסטיבל קאן 2015, שם זכה בפרס Un Certain Talent. 

## שחקנים
* טומה קוזין בתור קוסטי
* אדריאן פורצ'רסקו בתור אדריאן
* קורנליו קוזמי בתפקיד קורנל
* ראדו בנזארו בתור ונזאטור
* פלורין קבורקיאן בתפקיד סף קוסטי
* יוליה צ'וצ'ינה בתפקיד ואנזטואר
* כריסטינה תומה בתור ראלוקה
* דן צ'יריאק בתור ליקה
* לורנטיו לזר בתור פטרסקו
* קלמנס ולטו בתפקיד אמה דומונט

## הפקה
הסרט הופק באמצעות חברת הבמאי "סרטי 42 km" בשיתוף עם החברות הצרפתיות Les Films du Worso ו-Rouge International. הוא קיבל מענקים בגובה 350,000 אירו ממרכז הסרטים הלאומי הרומני ותמיכה מ- Arte France cinema, יוריאימג'ס, ו-HBO.  למעט טומה קוזין, כל השחקנים הם שחקנים לא מקצועיים. הצילומים התקיימו בין ה-15 באוקטובר ל-15 בנובמבר 2014 במחוז טלאורמן ובבוקרשט. 

## הערות שוליים

## קישורים חיצוניים
* 

קטגוריה:סרטי 2015
קטגוריה:סרטים רומניים
קטגוריה:סרטי קומדיה
סיימון וולטרס

[ממוזער|וולטרס נפגש עם נשיא ישראל [יצחק הרצוג בעת תחילת כהונתו, 2023]]
**סיימון וולטרס** (באנגלית: **Simon Walters**) הוא דיפלומט בריטי, המכהן כשגריר בריטניה בישראל מספטמבר 2023.

## ביוגרפיה
וולטרס גדל בעיר בנגור בצפון אירלנד. הוא למד באוניברסיטת אוקספורד, ומשם הוא קיבל תואר .B.A בפילוסופיה, כלכלה ומדע המדינה. לפני שהפך לדיפלומט הוא התנדב בהוסטל לחסרי בית בליברפול ועבד ככותב נאומים.

בשנות ה-90 של המאה ה-20 הצטרף למשרד החוץ וחבר העמים ומילא תפקידים שונים בנציגויות הבריטיות במצרים, ערב הסעודית, עיראק, תימן וטורקיה. בשנים 2008–2011 כיהן כקונסול בקונסוליה הבריטית בירושלים ובשנים 2017–2022 כיהן בשני תפקידים בכירים במשרד החוץ עצמו.

בינואר 2023 הוכרז שימונה לשגריר בריטניה בישראל וב-19 בספטמבר באותה שנה הגיש את כתב האמנתו לנשיא ישראל יצחק הרצוג. פחות מחודש לאחר תחילת כהונתו פרצה בישראל מלחמת חרבות ברזל ומעבר לתפקידו בניהול היחסים עם הממלכה המאוחדת בעת המלחמה גם תרם דם במגן דוד אדום והתנדב באריזת מזון למשפחות מפונים.

מלבד אנגלית וולטרס דובר ערבית ועברית, אותה למד תקופה ממושכת לקראת תחילת כהונתו כשגריר.

## קישורים חיצוניים

* 

## הערות שוליים

קטגוריה:בוגרי אוניברסיטת אוקספורד
קטגוריה:שגרירי הממלכה המאוחדת בישראל
דיוק ניוקם (סדרת משחקים)

**דיוק ניוקם** (באנגלית: **Duke Nukem**) הוא זיכיון מולטימדיה בו מככבת דמותו של גיבור הפעולה השרירן והקשוח דיוק ניוקם אשר חותר להציל את העולם מפלישות חוצנים חוזרות ונשנות. הזיכיון כולל משחקי וידאו, חוברות קומיקס, מוצרים נלווים וישנו גם עיבוד קולנועי שנמצא בשלבי בפיתוח במשך שנים.

בעוד שמשחקי הסדרה נוצרו במקור על ידי חברת Apogee Software Ltd. (שהיא כיום חברת 3D Realms), ב-2010 הזכויות של הסדרה נרכשו על ידי חברת Gearbox Software אשר השלימה את הפיתוח של המשחק דיוק ניוקם לנצח והוציאה אותו לשווקים במהלך 2011.

## משחקי הסדרה
### הסדרה הראשית

### משחקי ספין אוף

### משחקים ניידים

## מדיות אחרות בזיכיון
### פסקול
כמה ממשחקי דיוק ניוקם הכיל שירים פופולריים של להקות ידועות. בשנת 1999 יצא לשווקים אלבום אוסף שהכיל את אותם השירים אשר נקרא "Duke Nukem: Music to Score By".

### סרט בארך מלא
הפיתוח של עיבוד קולנועי לדיוק ניוקם נמצא בשלבי פיתוח במשך שנים רבות.

ביוני 2022 אולפן הסרטים האמריקני Legendary Entertainment הצהיר שהאולפן רכש את הזכויות להפקת העיבוד הקולנועי של דיוק ניוקם מחברת Gearbox Software.

### סדרת קומיקס
במהלך יולי 2011 חברת IDW פרסמה מיני-סדרה שכללה ארבעה גיליונות בשם "*Duke Nukem: Glorious Bastard*". העלילה של חוברות הקומיקס דיוק ניוקם חזר בזמן למלחמת העולם השנייה על מנת לסייע לבעלות הברית להביס את הנאצים וכמו גם על מנת להביס את כוחות החוצנים.

## קישורים חיצוניים

קטגוריה:משחקי פעולה-הרפתקאות
קטגוריה:סדרות משחקי וידאו
*
ברואה (מיתולוגיה)

במיתולוגיה היוונית, השם **ברואה** (יוונית עתיקה: **Βερόη**) עשוי להתייחס לישויות או לנשים הבאות:
* **ברואה**, אחת מ-3,000 האוקיינידים, הבנות של הטיטאנים אוקיינוס וטתיס. היא נספרה בשיירת קירנה יחד עם אחותה קליאו.
* **ברואה**, אחת מ-50 הנראידות, בנותיהן של נראוס ודוריס.
* **[[ברואה (נימפה)|ברואה]]**, שנקראה גם אמימונה, הייתה נימפה פיניקית ובתם של אפרודיטה ואדוניס. המשורר נונוס בלבל בינה לבין ברואה האוקיינידית.
* **ברואה**, אחותה של סמלה, שאת צורתה לבשה הרה על מנת להשמיד את הנסיכה התבאנית. האלה אמרה לסמלה לבקש מזאוס לבוא אליה כשהוא מגיע להרה, כדי שתדע איזה תענוג זה להתעלס עם אל. לפי הצעתה סמלה הגישה בקשה זו לזאוס, ונפגעה מרעם.
* **ברואה**, אשתו של דוריקלוס, הייתה גברת זקנה מבין הנשים הטרויאניות שהלכו בעקבות איניאס לגלות. בעת שלא הייתה נוכחת הופיעה האלה איריס, שלבשה את דמותה של ברואה, ושכנעה את שאר הנשים לשרוף את הספינות באיטליה.

## הערות שוליים

קטגוריה:נראידות
קטגוריה:אוקיינידים
קטגוריה:מלחמת טרויה
קטגוריה:נימפות
קטגוריה:תבאי: אישים מיתולוגיים
אורתוטילוס

***אורתוטילוס*** (שם מדעי: *Orthotylus*) הוא סוג של חרקים ממשפחת הרכנפיים. ישנם יותר מ-300 מינים מתוארים ברחבי העולם. המספר העצום של המינים הוביל להכרה בתת-סוגים וקבוצות, שחלקם עשויים להיות מקודמים לרמת הסוג. במחקר משנת 1999 טען יאמסונאגה כי ההסוג אינו מונופילטי, וללא מאפיינים אבחונים עקביים.

רוב המינים ניזונים מצמחים, חלקם תוקפים יבולים חשובים לאדם; עם זאת, מינים מסוימים טורפים גם את הזחלים של פרפראים ושל זבובאים, כמו גם פסילות וכנימות.

## קישורים חיצוניים

## הערות שוליים

קטגוריה:פשפשאים
קרקעית העין

**קרקעית העין** (גם: פונדוס) היא המשטח הפנימי של העין ממול לעדשה וכולל את הרשתית, הדיסק הראייתי, המקולה, הפוביאה ו. ניתן לבדוק את קרקעית העין על ידי בדיקת עיניים אופתלמוסקופית וצילום קרקעית עין.

צבע הקרקעית משתנה בין המינים; בעוד שאצל פרימטים הרשתית יכולה להופיע במגוון רחב של צבעים: כחול, ירוק, צהוב, כתום ואדום, הקרקעית האנושית אדומה.ההבדלים העיקריים שצוינו בין מיני הפרימטים ה"גבוהים" יותר היו הגודל והסדירות של גבול האזור המקולרי, גודל וצורת הדיסק האופטי ופיגמנטציה של הרשתית.

סימנים רפואיים שניתן לזהות מהתבוננות בקרקעית העין (בדרך כלל על ידי אופטלמוסקופיה) כוללים שטפי דם, תפליטים, הפרעות בכלי הדם (עקמומיות), פיגמנטציה, התכווצות עורקים, הנראית כ"חיווט", ועוויתות כלי דם נראים ברטינופתיה הנובעת מיתר לחץ דם.

קרקעית העין היא החלק היחיד בגוף האדם שבו ניתן לצפות ישירות במיקרו-סירקולציה. קוטר כלי הדם סביב הדיסק האופטי הוא כ-150 מיקרומטר, ואופטלמוסקופ מאפשר תצפית על כלי דם בקטרים קטנים עד 10 מיקרומטר.

## ראו גם
* בדיקת הרחבת אישונים
* אפקט עיניים אדומות
* שכבה מחזירת אור

## קישורים חיצוניים

* 

## הערות שוליים

קטגוריה:ראייה
קטגוריה:עין
קטגוריה:רפואת עיניים
ניילוס

במיתולוגיה היוונית, **נֵיְלוֹס** (יוונית עתיקה: **Νεῖλος**) הוא אחד מהפוטמוי – אלי הנהרות והנחלים. הוא היה האל של נהר הנילוס. הוריו היו אוקיינוס וטתיס.

## משפחה
ניילוס היה אחד מ-3,000 הפוטמוי של הטיטאנים אוקיינוס ואחותו-אשתו טתיס. הוא היה אב למספר ילדים, ביניהם ממפיס  (אם ליביה  מאת אפאפוס  מלך מצרים), וכן בן בשם ניליוס אנחמיפיס (אביהם של אנכינואה  וטלפאסה ).

נכדתו ליביה הפכה בתורה לאם לבלוס ולאגנור. בנים אלה התחתנו אז (ככל הנראה) עם בנותיו הצעירות יותר של בנו ניילוס בשם אנכירואה וטלפאסה, בהתאמה. נאמר כי בת בשם כיאונה  נולדה לניילוס ולקלירואה האוקיינידית. ילדיו האחרים כוללים: ארגיופה , אניפה , אורירואה , אירופה  ואולי גם קליאדנה , פוליקסו  ותבה .

## ראו גם
* חעפי

## הערות שוליים

קטגוריה:נילוס
קטגוריה:דמויות מהמיתולוגיה היוונית
קטגוריה:אלי ים ונהר
ג'ון מייקל היל

**ג'ון מייקל היל** (באנגלית: **Jon Michael Hill**; נולד ב-28 ביולי 1985) הוא שחקן אמריקאי.

## ביוגרפיה
היל שיחק כדורגל וניגן על סקסופון במהלך שנות התיכון לפני שהתמקד בקריירת משחק. הוא השתתף בתוכנית הקיץ בדרמה באוניברסית נורת'ווסטרן. הוא סיים את לימודיו באוניברסיטת אילינוי באורבנה-שמפיין עם תואר ראשון באמנויות. בזמן שהותו באוניברסיטה, הוא הופיע בהפקות תיאטרון של המלך ליר ושש דרגות לקירבה.

## קריירה
בשנת 2009 היה מועמד לפרס ג'וזף ג'פרסון לשחקן בתפקיד משנה במחזה עבור "הסערה" שהוצג ב־Steppenwolf Theatre Company בשיקגו, אילינוי.

בשנת 2010 היה מועמד לפרס טוני בתור השחקן הטוב ביותר במחזה "קפה ומאפה" מול מייקל מק'קין. באותה שנה, החל לשחק בתפקיד הבלש דיימון וושינגטון בדרמת המשטרה של ABC *דטרויט 1-8-7*. הוא גם שיחק בהפקת "שייקספיר בפארק" של *[[חלום ליל קיץ]]*.

בשנת 2012 החל לשחק בתפקיד ראשי בסדרת הטלוויזיה אלמנטרי. בשנת 2024 שיחק בסדרה גבר במלואו.

בשנים 2025-2024 שיחק במחזה "Purpose" בשיקגו ולאחר מכן בברודוויי. עבור תפקידו היה מועמד לפרס טוני לשחקן הטוב ביותר במחזה לשנת 2025. 

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:בוגרי אוניברסיטת אילינוי באורבנה-שמפיין
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:במאי טלוויזיה אמריקאים
קטגוריה:אמריקאים שנולדו ב-1985
בלוצ'יסטן

**בלוצ'יסטן** הוא חבל ארץ המאוכלס על־ידי הבלוצ'ים, קבוצה אתנית־לשונית דוברת בלוצ'ית, בדרום־מערב פקיסטן (5–6.5 מיליון דוברים), דרום־מזרח הרפובליקה האסלאמית של איראן (1.5–2 מיליון דוברים), ובדרום אפגניסטן (פחות מ־200,000 דוברים).

מבחינה גאוגרפית כוללת בלוצ'יסטן את דרום־מזרח הרמה האיראנית, שפלות החוף הצחיחות של  בצפון־מזרח המפרץ הפרסי וצפון הים הערבי עד קראצ'י, וחלקים מאגן האינדוס המערבי. מבחינת מחוזות מנהליים נכללת בלוצ'יסטן בפקיסטן במחוז בלוצ'יסטן (מכוויתה ודרומה) וחלקים קטנים מסינד ופנג'אב, באיראן מחוז סיסתאן ובלוצ'סתאן וחלקים מהמחוזות כרמאן והורמוזגאן, ובאפגניסטן את דרום המחוזות נימרוז, הלמנד וקנדהאר.

השם "בלוצ'יסטן" לא היה בשימוש לפני הכיבוש הבריטי של האזור.

## ראו גם
* בלוצ'ים
* בלוצ'ים באיראן
* בלוצ'יסטן (מחוז)
* סיסתאן ובלוצ'סתאן

## קישורים חיצוניים

## הערות שוליים

*
קטגוריה:פקיסטן: גאוגרפיה
קטגוריה:איראן: גאוגרפיה
קטגוריה:אפגניסטן: גאוגרפיה
קטגוריה:איראן: אזורים היסטוריים
קרב יום

"**קרב יוֹם**" הוא שיר שמושר בליל הסדר בערב חג הפסח.

## על השיר

"קרב יום" הוא הבית האחרון של הפיוט "ובכן ויהי בחצי הלילה" המופיע בסוף ההגדה של פסח. הפיוט בנוי לפי סדר הא"ב והבית האחרון שלו, "קרב יום", מכיל את האותיות ק עד ת. השיר עצמו, אחד הידועים בין שירי חג הפסח מכיל את מילות
הנוסח הכתוב עם הכפלות של מילים ושורות.
הלחן המוכר של השיר הוא לחן עממי חסידי.

## ביצועים

לשיר עשרות ביצועים.

הידוע שבהם הוא הביצוע של שחקנית "תיאטרון הבימה". חנה רובינא, כלת פרס ישראל לתיאטרון שכונתה "הגברת הראשונה של התיאטרון העברי".

## קישורים חיצוניים

* 

## הערות שוליים

קטגוריה:שירי פסח
קטגוריה:פיוטי הגדה של פסח
קטגוריה:שירים בעברית
קטגוריה:שירים על זמן
צמוד צמוד

"**צמוד צמוד**" הוא שיר של הזמרים הישראלים עומר אדם, אודיה ושרק, שיצא לאור כסינגל ב-16 באפריל 2024. הוא נכתב על ידי השלושה, יחד עם צמד היוצרים דולי ופן, ומפיקי השיר אלירן אליהו ועומרי דהאן.

## רקע
ב-21 במרץ 2024, יצא מיני-אלבומו של אדם, "חמישה לילות", שימים ספורים לאחר צאתו הכריז אדם על סדרת הופעות בפארק הירקון, כאשר "צמוד צמוד" יצא לאור ב-16 באפריל, יום המופע השני מתוך הארבע. עומר אדם, שרק ואודיה שיתפו פעולה אחד עם השני בעבר, כאשר אודיה כתבה עבור אדם את השירים "אני" ו"יצאה שבת" מתוך האלבום סוף העולם (2023), ועם שרק את שירו "שחר חיון" מתוך המיני-אלבום דמעות של גבר (2024), ואדם שיתף פעולה עם שרק בשירים "סטלות" של שרק לו ביצע אדם גרסת כיסוי, "תרקוד לנצח" אותו שרק כתב עבור אדם ו"השמחה / מדברים על שלום" אותו ביצעו השניים יחד. בשיר מופיע ציטוט מתוך הלהיט האינטרנטי "כוסית היא כוסית" משנת 2009.

בשיר מופיעה שורה המתייחסת למוצאו של אדם ומשפחתו, ממושב מגוריו משמר השבעה.

## הצלחה מסחרית
השיר נכנס למקום העשירי במצעד היטליסט של מאקו. שבוע לאחר מכן, הגיע השיר למקום הראשון. בכך, הפך אדם לאמן הראשון ששיריו החליפו אחד את השני במקום הראשון במצעד, כאשר "צמוד צמוד" החליף את "רק שלך" מתוך חמישה לילות. זהו גם שירו השלישי של אדם במקום הראשון במצעד, מה שהפך את אדם לאמן בעל מספר השירים הרב ביותר במקום הראשון במצעד זה.

בסוף שנת 2024, גוגל פרסמו את סיכום החיפושים הכי הטרנדיים בשנה החולפת, והכלילו את השיר "צמוד צמוד" במקום השלישי ברשימת "השירים הטרנדיים".

נכון לדצמבר 2025 יש לשיר למעלה מ-29 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי עומר אדם
קטגוריה:שירי אודיה
קטגוריה:שירי שרק
קטגוריה:שירים בעברית
קטגוריה:שירים שנכתבו על ידי עומר אדם
קטגוריה:שירים שנכתבו על ידי אודיה
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שנכתבו על ידי שרק
קטגוריה:שירים שנכתבו על ידי אלירן אליהו
קטגוריה:שירים שהופקו על ידי אלירן אליהו
קטגוריה:סינגלים בהוצאת הליקון ארומה מיוזיק
קטגוריה:סינגלים שהגיעו למקום הראשון בהיטליסט
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
נאווה מאו

**נאווה מאו** (נולדה ב-14 במאי 1992) היא שחקנית טרנסג'נדרית אמריקאית.

## רקע
מאו נולדה וגדלה במקסיקו סיטי. היא שחקנית, תסריטאית, במאית, מפיקה, צלמת ופעילת זכויות אדם. התפרסמה בעקבות תפקיד ראשי בסדרה Generation של HBO (שיחקה דמות בשם אנה). מאו התגוררה בעבר בנוסף למקסיקו סיטי גם בסן אנטוניו ובאוקלנד (קליפורניה) בארצות הברית.

## קריירה בקולנוע ובטלוויזיה
בשנת 2018 היא כתבה, הפיקה ביימה וכיכבה בסרט הקצר Waking Hour שהוקרן בפסטיבלי קולנוע שונים ברחבי העולם.

מאו הייתה עוזרת הפקה בסרט התיעודי Disclosure בנטפליקס ולאחר מכן מפיקה בסרט Work שהוקרן בפסטיבל הסרטים סאנדנס. שיחקה בתפקיד ראשי בסדרה Generation של HBO.

בשנת 2024 עלתה לשידור בנטפליקס הסדרה אייל קטן שם מאו מגלמת את טרי, פסיכולוגית אמריקאית טרנסג'נדרית, שכוכב הסדרה מתקשה להתקדם במערכת היחסים איתה מאחר שהיא טרנסג'נדרית. מאו סיפרה בראיון כי היא חשה "אחריות גדולה" לגלם את דמותה של טרי, המבוססת על בת זוגו האמיתית של ריצ'רד גאד, כוכב ויוצר הסדרה. מאו סיפרה שלגלם את דמותה של מי שהייתה בת זוגו של יוצר הסדרה בחיים האמיתיים הלחיץ אותה. לאחר שקראה את התסריט וידעה שהוא מבוסס על החיים האמיתיים של היוצר הבינה שזה חשוב עבורה לשחק בתפקיד זה והחליטה שהיא רוצה להראות שנשים טרנסיות קיימות בחיים האמיתיים והן מקיימות מערכות יחסים עם אנשים אמיתיים. מאו זכתה למועמדות לפרס אמי על תפקידה בסדרה. היא האישה הטרנסג'נדרית הראשונה שמועמדת לפרס אמי בקטגוריית שחקנית המשנה הטובה ביותר במיני-סדרה או סרט.

## חיים אישיים
מאו בוגרת תואר ראשון בבלשנות ומדעים קוגניטיביים ממכללת Pomona בקליפורניה. היא למדה בפריז ועשתה התמחות בגוודלחרה במקסיקו. לאחר מכן עבדה במשך מספר שנים עם קורבנות אלימות: כעוזרת משפטית עם משפחות מהגרים ולאחר מכן כיועצת עמיתה בסיוע לנפגעי אלימות נגד להט"ב באזור מפרץ סן פרנסיסקו. בנוסף מילאה תפקידים שונים בתחומי צדק חברתי ושינוי תרבותי עם נותני שירותים מבוססי קהילה, ארגוני סטודנטים ונפגעי אלימות. הניסיון המקצועי שלה כולל גם פיתוח תוכניות לימודים, הנחיית סדנאות ודיאלוג, ודיבור בפני קהל.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:טרנסג'נדרים אמריקאים
קטגוריה:טרנסג'נדריות
קטגוריה:פעילות למען זכויות להט"ב בארצות הברית
קטגוריה:בוגרות מכללת פומונה
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
הפוניקולר של מונמארטר

**הפוניקולר של מונמארטר** הוא מתקן תחבורתי הפועל בשכונת מונמארטר ברובע ה-18 של פריז, בירת צרפת. שתי קרוניות הנעות על פסים על מדרון גבעת מונמארטר מעבירות נוסעים מתחנה בתחתית הגבעה לנקודה גבוהה יותר בה, בסמוך לבזיליקת הלב הקדוש שבראש הגבעה, ובכיוון ההפוך. כ-2 מיליון נסיעות נערכות במערכת מדי שנה.

המערכת המותקנת באתר כיום איננה עונה על הגדרתו של פוניקולר ושמה המקורי נשמר מסיבות היסטוריות.

## היסטוריה
החלטת מועצת עיריית פריז לבנות את הפוניקולר התקבלה בשנת 1891, והוא החל לפעול באתר ב-12 (או 13) ביולי 1900. הייתה זו מערכת של שני קרונות על פסים מקבילים. הקרונות חוברו ביניהם בכבל, באופן שכאשר היה האחד יורד, הוא היה מושך כלפי מעלה את הקרון האחר. לצורך כך הותקן בכל קרון מכל מים של חמישה מטר מעוקב, שהיה ממולא במים בתחנה העליונה וכך סיפק את המסה הדרושה למשיכת הקרון האחר ונוסעיו כלפי מעלה. כל קרון הכיל מספר תאים לנוסעים שהיו מסודרים בדירוג זה מעל זה, במקביל לשיפוע. מערכת זו הובילה כמיליון נוסעים בשנה ופעלה על שנת 1931, ואז נסגרה לשם החלפתה.

המערכת החדשה שהותקנה באתר החלה לפעול ב-1935 והייתה בעלת הנעה חשמלית. כמו כן שירתו בה קרונות בעלי תא יחיד במפלס אופקי.

המערכת השנייה פעלה עד לאוקטובר 1990 ואז הושבתה לשם החלפה מחדש. במהלך ההחלפה נהרסו שתי תחנות הקצה ונבנו מחדש.

## המערכת הנוכחית
המערכת הפעילה כיום באתר החלה לפעול באוקטובר 1991. היא כוללת שני קרונות במשקל של 6 טון ובעלי סיפון אחד וקיבולת של 60 נוסעים כל אחד, הפועלים במקביל ועצמאית זה מזה. מבחינה זו אין מדובר עוד בפוניקולר, אך שמה המקורי של המערכת נשמר מסיבות היסטוריות. אורך הפסים שעליהם נע כל קרון (שרוחבם סטנדרטי) הוא 108 מטר, והמערכת מגשרת על פני מרחק אנכי של 36 מטר. זמן הנסיעה של הקרונות הוא כ-70 שניות. מספר רב יותר של נוסעים משתמש במערכת בכיוון העלייה.

המערכת מופעלת על ידי תאגיד התחבורה העירוני RATP.

הפוניקולר של מונמארטר הופיע במספר רב של סרטים ותוכניות טלוויזיה אודות שכונת מונמארטר, וכן ביצירות ספרותיות.

250px|ממוזער|ימין|הפוניקולר המקורי
250px|ממוזער|ימין|הפוניקולר השני

## קישורים חיצוניים

* סרטון נסיעה בפוניקולר של מונמארטר, באתר יוטיוב

מונמארטר
פוניקולר של מונמארטר
קטגוריה:מונמארטר
קטגוריה:הרובע השמונה-עשר של פריז
יצחק אלישיב

**יצחק אלישיב** (נולד ב־1945) הוא פוליטיקאי ישראלי שכיהן כראש המועצה המקומית אזור בין השנים 1974–1989.

## ביוגרפיה
יצחק אלישיב נולד בשנת 1945 בלודז', פולין ושהה עם משפחתו עם משפחתו במחנה עקורים בגרמניה עד שעלו לארץ בשנת 1949 וכעבור זמן קצר השתקעו באזור. כבר מגיל 15 שיחק כדוריד בצורה מקצועית בהפועל אזור, אפילו בזמן כהונתו כראש המועצה. בזמן כהונתו הראשונה היה רווק והתגורר אצל אימו. לאחר מכן, נישא לנאווה (לבית בולקינד) ולהם שלושה ילדים.

## קריירה פוליטית
לקראת בחירות 1973 כמה חברי מפלגת העבודה באזור החליטו להקים רשימה עצמאית ונפרדת מהמערך. הקבוצה הקימה רשימה בשם "למען אזור" והעמידה בראשה את אלישיב, שהיה רק בן 29. הרשימה זכתה ל-3 מנדטים לעומת 4 של המערך בראשות ראש המועצה היוצא אברהם בנבניסטי. אלישיב הקים קואליציה עם סיעתו ועם נציגי המפד"ל והליכוד, כשהמערך יושבת באופוזיציה. באפריל 1975 ולאחר משא ומתן ממושך, חברו נציגי המערך לקואליציה בראשותו של אלישיב.

בבחירות 1978 חזרו אנשי "למען אזור" למערך ואלישיב נבחר להובילו. רשימת המערך המאוחדת בראשותו זכתה ל-7 מתוך 9 מושבים המועצה ואלישיב עצמו זכה ל-83.7% מקולות הבוחרים. בבחירות 1983 רשימת המערך בראשות אלישיב הייתה היחידה שנרשמה להתמודדות ומתוקף כך, זכתה לכל 11 המושבים במועצה. אלישיב נבחר גם הוא כמועמד יחיד לקדנציה שלישית. לקראת הבחירות לכנסת ה-12, החליט אלישיב שלא להתמודד על קדנציה נוספת בראשות המועצה ולפנות לחיים ציבוריים ולהתמודד על מקום ברשימת המערך לכנסת. אלישיב שובץ במקום ה-45 ולא נבחר לכנסת. בבחירות 1989 שובץ במקום ה-4 ברשימת המערך בראשותו של סגנו לשעבר, אמנון זך ונבחר פעם נוספת לחברות במועצה.

## לאחר הפוליטיקה
בתחילת שנות ה-90 מונה ליו"ר מועצת המנהלים של רשות הדואר ובשנת 1992, לאחר בחירתו של מנכ"ל קק"ל, אורי אור לכנסת, מונה במקומו למנכ"ל קק"ל וכיהן בתפקיד זה עד 2007. בזמנו כמנכ"ל קק"ל, בנתה קק"ל מספר שיא של מאגרי מים בשנה אחת - 23 ועוד 12 עד שנת 2000, שיקום אגמון החולה ונטיעות רבות ברחבי הארץ.

## הערות שוליים

קטגוריה:ראשי מועצת אזור
קטגוריה:ישראלים ילידי פולין
קטגוריה:שחקני כדוריד ישראלים
קטגוריה:ישראלים שנולדו ב-1945
מקס דנינג

**מקס דנינג** (בגרמנית: **Max Dehning**; נולד ב-9 בספטמבר 2004) הוא אתלט גרמני, אלוף עולם עד גיל 20 (קאלי 2022) ושיאן אירופה עד גיל 23 (90.20 מטר) בהטלת כידון.

## ביוגרפיה
### 2022
#### אלוף עולם עד גיל 20
באליפות העולם עד גיל 20 שנערכה באוגוסט זכה במדליית כסף בהטלת כידון בתוצאה של 77.24 מטר.

### 2023
#### אלוף אירופה עד גיל 20
באליפות אירופה עד גיל 20 שנערכה באוגוסט בירושלים שבישראל זכה במדליית כסף בהטלת כידון בתוצאה של 78.07 מטר.

### 2024
#### שיאן אירופה עד גיל 23
בתחרות שנערכה ב-25 בפברואר בגרמניה קבע שיא אירופה עד גיל 23 חדש של 90.20 מטר, והפך, בגיל 19, למטיל הכידון הצעיר בהיסטוריה שמטיל אל מעבר ל-90 מטר.

## שיאים אישיים
* הטלת כידון: 90.20 מטר (2024)

## קישורים חיצוניים

קטגוריה:מטילי כידון גרמנים
קטגוריה:גרמנים שנולדו ב-2004
רובן גזריאן

**רובן גזריאן** (בארמנית: **Ռուբեն Ղազարյան**; נולד ב-8 בנובמבר 1971) הוא מנצח ארמני גרמני.

## ביוגרפיה
גזריאן נולד בירוואן ואת שיעורי הכינור הראשונים קיבל מאביו בגיל ארבע. לאחר מכן למד בקונסרבטוריון ע"ש צ'ייקובסקי במוסקבה, לאחר מכן בקונסרבטוריון הממלכתי של ירוואן עם רובן אהרוניאן מרביעיית בורודין ולבסוף באוניברסיטת פליקס מנדלסון ברתולדי למוזיקה ולתיאטרון בלייפציג. את לימודיו סיים בשנת 1998 בציון הגבוה ביותר.

עד 1992 היה לגזריאן חוזה מיוחד עם התזמורת הקאמרית הממלכתית של ארמניה והיה כנר בשלישיית הפסנתר הממלכתית של הרדיו והטלוויזיה הארמנית. לאחר מכן הצטרף לתזמורת הסימפונית של לייפציג ככנר ראשי. בשנת 1999 נבחר גזריאן למנצח הראשי והיה המנצח הצעיר ביותר בגרמניה באותה תקופה.

בספטמבר 2002 זכה רובן גזריאן בתחרות הניצוח הבינלאומית הראשונה ע"ש גאורג שולטי בפרנקפורט. מ-2002 עד 2018 היה מנצח ראשי ומנהל אמנותי של התזמורת הקאמרית של וירטמברג בהיילברון. משנת 2015 ועד סוף 2020 היה המנהל האמנותי של התזמורת הקאמרית הגיאורגית באינגולשטאדט. מאז ספטמבר 2020 הוא גם מנהל מוזיקלי כללי תיאטרון אלטנבורג גרה עם תקופת חוזה ראשונית של ארבע שנים.

כמנצח אורח רובן גזריאן הוביל תזמורות אירופאיות מובחרות ובהן תזמורת רדיו שטוטגרט, התזמורת הסימפונית של קלן, תזמורת הרדיו של פרנקפורט, התזמורת הסימפונית של המבורג, תזמורת התיאטרון הממלכתי של קאסל, התזמורת הסימפונית הגרמנית, תזמורת המוזיאון של פרנקפורט, התזמורת הממלכתית של הסן, התזמורת הפילהרמונית של צפון מערב גרמניה, התזמורת הלאומית של ליון, התזמורת הפילהרמונית של ורוצלב, התזמורת הפילהרמונית של בלגרד, התזמורת הקאמרית של ציריך ותזמורות רבות נוספות. בארץ ניצח על התזמורת הסימפונית חיפה, התזמורת הסימפונית ירושלים, הקאמרטה הישראלית ירושלים והתזמורת הסימפונית הישראלית ראשון לציון. 

גזריאן ניצח גם על מספר רב של הקלטות אולפן והקלטות של ביצועים חיים עבור תאגידי השידור השונים בגרמניה, באיטליה ובצרפת.

באפריל 2024 התמנה למנהל המוזיקלי של התזמורת הקאמרית הישראלית, הוא התחיל את תפקידו מעונת 2024 - 2025.

כיום מתגורר בגרמניה.

## קישורים חיצוניים
* 

קטגוריה:מנצחים ארמנים
קטגוריה:מוזיקאים ארמנים
קטגוריה:מנצחים גרמנים
קטגוריה:ארמנים שנולדו ב-1971
Run:ai

**ראנאי מעבדות בע"מ**, המוכרת במותג **Run:ai**, היא חברת הזנק ישראלית המפתחת תוכנה לניהול יישומי בינה מלאכותית.

## היסטוריה
החברה נוסדה בפברואר 2018 על ידי עמרי גלר (מנכ"ל), שעבד קודם לכן ביחידה טכנולוגית במשרד ראש הממשלה, וד"ר רונן דר (סמנכ"ל טכנולוגיות), שעבד קודם לכן כחוקר באוניברסיטת תל אביב וכמהנדס אלגוריתמים בחברת אנוביט ובהמשך באפל שרכשה אותה.

התוכנה שפיתחה החברה מטפלת בניהול יישומי בינה מלאכותית. התוכנה מאפשרת לאגד את המעבדים הגרפיים (GPU) של ארגון, ולהקצות להם משימות באופן דינמי. התוכנה משמשת לניהול משאבים למשימות בינה מלאכותית, תוך שימוש בקונטיינרים וב-Kubernetes, כך שניתן להריץ כמה קונטיינרים במקביל על אותו מעבד גרפי, כלומר להריץ מספר משימות על GPU אחד. יכולת זו משפרת את הנצילות של משאבי הבינה המלאכותית של הארגון. 

באפריל 2024 רכשה חברת אנבידיה, יצרנית חומרה ליישומי בינה מלאכותית, את Run:ai, בסכום המוערך ביותר מ-600 מיליון דולר.

### גיוס הון
* באפריל 2019 גייסה החברה 13 מיליון דולר, קרן S Capital של חיים סדגר.
* בינואר 2021 גייסה החברה 30 מיליון דולר, בהובלת קרן אינסייט פרטנרס
* במרץ 2022 גייסה החברה 75 מיליון דולר, בהובלת הקרנות טייגר גלובל ואינסייט פרטנרס.

## קישורים חיצוניים
* 

## הערות שוליים

קטגוריה:חברות בינה מלאכותית ישראליות
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2018
קטגוריה:Nvidia
Save Me (שיר של איימי מאן)

"**Save Me**" הוא שיר של הפזמונאית האמריקאית איימי מאן, שנכתב עבור הסרט "מגנוליה" משנת 1999. הוא היה מועמד לפרס אוסקר לשיר המקורי הטוב ביותר ולפרס גראמי לביצוע הפופ הנשי הטוב ביותר. הוא יצא בפסקול הסרט.

## כתיבה
השחקן והקומיקאי דייב פולי  אמר שמאן כתב עליו את "Save Me" בזמן שהם היו במערכת יחסים ביחד. פולי אמר שהוא "האדם היחיד שעליו כתבה איימי שיר חיובי", וש"לכתוב את השיר הזה היה כל כך מרפא לנשמה שלי באותו שלב".

## ביקורת
"Save Me" היה מועמד לפרס אוסקר לשיר המקורי הטוב ביותר. מאן ביצעה אותו בטקס פרסי האוסקר ה-72. בסופו של דבר, השיר הפסיד ל-"You'll Be in My Heart", מאת פיל קולינס, מסרטם של דיסני "טרזן". "Save Me" היה מועמד גם לפרס גראמי לביצוע הפופ הנשי הטוב ביותר. מאוחר יותר אמרה מאן שהשיר "באמת נתן עירוי דם לקריירה שלי. אבל זה לא היה כאילו עברתי מניגון לחמישה אנשים ל-5,000 אנשים. זו הייתה פשוט זרימת אנרגיה אמיתית."

בשנת 2022, פיצ'פורק הכתיר את "Save Me" לשיר ה-193 הטוב ביותר של שנות ה-90.

## וידאו קליפ
הקליפ, שצולם במהלך הצילומים של מגנוליה, בוים על ידי במאי הסרט, פול תומאס אנדרסון, ומופיעים בו רבים משחקני הסרט, בהם ג'וליאן מור, פיליפ סימור הופמן, טום קרוז, ויליאם ה. מייסי וג'ון סי. ריילי. מאן מופיעה בסרטון בסצנות שונות מהסרט בזמן שהיא מבצעת את השיר. בניגוד לסרטוני מוזיקה רבים כאלה, הקליפ של "Save Me" לא השתמש במניפולציה דיגיטלית: הסצנות צולמו בתום ימי הצילומים עם מאן ועם שחקנים שהתבקשו להישאר במקום.

## קישורים חיצוניים

## הערות שוליים

קטגוריה:שירי 1999
קטגוריה:סינגלים מ-1999
קטגוריה:שירים באנגלית
קטגוריה:שירים מסרטי קולנוע
קטגוריה:בלדות רוק
קטגוריה:סינגלים בהוצאת רפרייז רקורדס
ג'יימס סטיוארט, הנסיך השחור מלורן

**ג'יימס סטיוארט, האביר השחור מלורן** (באנגלית: **James Stewart, the Black Knight of Lorne**; בערך 1399 – אחרי 1451) היה אציל סקוטי.

## ביוגרפיה
### ראשית חייו
האביר השחור מלורן נולד באינרמית', סקוטלנד. אביו היה סר ג'ון סטיוארט (נפטר ב-26 באפריל 1421), שגריר סקוטלנד באנגליה. הוא היה צאצא ישיר בקו הזכרי של אלכסנדר סטיוארט, הדייל הרביעי של סקוטלנד, דרך בנו השני סר ג'ון סטיוארט מבונקיל, שנהרג בקרב פלקירק. אמו הייתה גם צאצאית של אליזבת דה בורג, אשתו/מלכה השנייה של המלך רוברט הראשון ("הברוס").

### קריירה פוליטית
ג'יימס היה אחיו הצעיר של רוברט סטיוארט, לורד לורן הראשון (1382–1449), שצאצאיו נשאו את התואר הזה. הוא היה בן ברית של דאגלס השחורים, רוזני דאגלס. לאחר רצח ג'יימס הראשון, מלך סקוטלנד בשנת 1437, השלטון הוחזק בידי ארצ'יבלד דאגלס, הרוזן החמישי מדגלאס כעוצר עבור ג'יימס השני, מלך סקוטלנד הקטין. הסטיוארטים מלורן היו בין תומכיו המהימנים ביותר, וכוחם גדל מאוד בזמן שמשפחת דאגלס שלטה בסקוטלנד והמלך היה רק בן 7. עם זאת, מותו הבלתי צפוי של הרוזן החמישי מדגלאס מקדחת בשנת 1439 הביא לחלוקת הכוח בחוסר נוחות בין ויליאם, לורד קריטון הראשון, קנצלר סקוטלנד וסר אלכסנדר ליווינגסטון, מושל טירת סטרלינג.

סטיוארט התחתן עם ג'ואן בופורט, בת הזוג המלכה, והפך לאביו החורג של ג'יימס השני. סטיוארט ובני בריתו דאגלס תכננו לסלק את ג'יימס השני הצעיר, שהוחזק על ידי ליווינגסטון במעוז טירת סטרלינג. עם זאת, ליווינגסטון עצר את ליידי ג'ואן ב-3 באוגוסט 1439, וכלא אותה בטירת סטרלינג, תוך שהשליך את סר ג'יימס ואחיו סר ויליאם לצינוק שלה. מאוחר יותר הם שוחררו בהתנהגות טובה. סטיוארט קיבל מעבר בטוח לאנגליה בשנים 1445, 1447 ו-1451.

הוא כביכול נתפס בים על ידי פיראטים פלמים והומת לאחר 1451. אבל הוא עדיין היה בחיים בשנים 1453–1454, כאשר נשא את הצעתו של המלך ג'יימס השני לאדמונד בופורט, דוכס סומרסט, לחלץ אותו ממצודת לונדון, כאשר סומרסט היה אסיר בתקופת מלכותו של ריצ'רד, דוכס יורק. 

## משפחתו
הוא התחתן, לפני 21 בספטמבר 1439, עם ג'ואן בופורט, מלכת הסקוטים, אלמנתו של ג'יימס הראשון, מלך סקוטלנד. הייתה להם רשות אפיפיורית הן לקרבה והן לזיקה. היא הייתה בתו של ג'ון בופורט, הרוזן הראשון מסומרסט (בנם של קתרין סווינפורד וג'ון מגונט, ונכדו של אדוארד השלישי, מלך אנגליה) מאשתו ליידי מרגרט הולנד, בתם של תומאס הולנד, הרוזן השני מקנט ואליס פיצאלן.

לג'יימס סטיוארט וג'ואן בופורט היו שלושה ילדים:
* ג'ון סטיוארט, רוזן את'ול (1440 לערך - 12 בספטמבר 1512)
* ג'יימס סטיוארט, רוזן ביוקן (1442–1499) - מונה בשנת 1471 לצ'מברלין העליון של סקוטלנד, ובשנת 1473 לשגריר סקוטלנד לצרפת.
* אנדרו סטיוארט (נפטר בשנת 1501), הגמון מוריי.

## הערות שוליים

קטגוריה:בית סטיוארט
הפילגש

**הפילגש** (באנגלית: **The Other Widow**) הוא סרט דרמה ישראלי-צרפתי משנת 2022 עם דאנה איבגי ואניה בוקשטיין בתפקידים הראשיים. זהו סרט הביכורים של מעיין ריף.

## תקציר העלילה
אלה (דאנה איבגי) היא מעצבת תלבושות בהצגה של במאי תיאטרון נשוי, שאיתו היא מנהלת מערכת יחסים מזה ארבע שנים. הבמאי נפטר במפתיע והלחץ על ההכנות לבכורה גובר. למרות זאת, אלה מתעקשת להגיע לשבעה יום אחר יום וחושפת את עצמה לעולם שהיה חסום ממנה. העניינים מסתבכים כשהיא פוגשת את אשתו של אהובה, נטשה (אניה בוקשטיין), ואת אחיו ואימו, ומתקרבת אליהם יותר מדי.

הנושא המרכזי בסרט הוא מערכת יחסים סודית וההשלכות הרגשיות והחברתיות שלה על כל המעורבים, במיוחד על אלה, גיבורת הסרט. הוא בוחן את הבדידות, ההסתרה, והצורך בהכרה שמתלווים למצב כזה. הסרט מעמיק בחיפוש הזהות של אלה לאחר מות אהובה. היא מוצאת את עצמה נמשכת לתוך עולמו האחר, ה"לגיטימי", ומנסה למצוא בו מקום ותוקף לקיומה, למרות שלא הייתה חלק ממנו באופן רשמי. זה מבטא את הצורך האנושי בשייכות ובחיבור.

## צוות השחקנים

## הפצה
הקרנת הבכורה העולמית של הסרט הייתה ב-21 בנובמבר 2022, בפסטיבל טאלין לקולנוע.

הסרט הוקרן במספר פסטיבלי סרטים, תחילה בפברואר 2023 בפסטיבל הסרטים הבינלאומי ה-38 בסנטה ברברה, לאחר מכן בפסטיבל הסרטים הבינלאומי ה-27 בסופיה וביולי באותה שנה בפסטיבל ירושלים. במרץ 2024 עלה הסרט לאקרנים בישראל.

## קישורים חיצוניים

* 
* 

## הערות שוליים

קטגוריה:סרטים וסדרות טלוויזיה בין-לאומיים שצולמו בישראל
קטגוריה:סרטים בין-לאומיים שעלילתם מתרחשת בישראל
קטגוריה:סרטי דרמה צרפתיים
קטגוריה:סרטי דרמה ישראליים
קטגוריה:סרטי 2022
קטגוריה:סרטים על מוות
שרה בן דהן

**שרה רוזה בן דהן** (1906–1946) הייתה רופאה יהודייה מוונצואלה. האישה הראשונה שסיימה את לימודי הרפואה בוונצואלה.

## קורות חיים
בן דהן נולדה בשנת 1906 בעיר גואטירה לזוג מהגרים יהודים ממרוקו.

בספטמבר 1924 היא החלה ללמוד באוניברסיטה המרכזית של ונצואלה. בשנת הלימודים השלישית שלה היא חלתה בשחפת ולכן נאלצה לצאת להתאוששות, אך לא הפסיקה לימודיה ועברה את כל מבחני השנה השלישית (מתוך שש). יחד עם זאת, לאור מותם של בני משפחתה וחבריה, היא נאלצה לעזוב את לימודיה בלי לסיימם, כאשר היא צריכה לסיים רק את התזה ומבחן ההסמכה כדי להיות מוסמכת לרופאה.

ב-31 ביולי 1939 היא סיימה את לימודיה כרופאה מהאוניברסיטה המרכזית של ונצואלה. היא נבחרה על ידי חבריה ללימודים לשאת את הנאום בטקס, שם היא הוכרזה בתואר בוגרת לימודי רפואה, והפכה להיות האישה הוונצואלית הראשונה שהשיגה את תוארה במדינה זו.

היא נפטרה 6 שנים בלבד לאחר מכן, בהיותה בת 40 והותירה אחריה ילדה.

## הערות שוליים

https://www.cesc.com.ve/sara.html - עמוד המוקדש לשרה בן דהן (בספרדית).

קטגוריה:יהודים ונצואלים
קטגוריה:רופאות יהודיות
קטגוריה:חולי שחפת
קטגוריה:ילידות 1906
קטגוריה:ונצואלים שנולדו במאה ה-20
קטגוריה:נפטרות ב-1946
קטגוריה:ונצואלים שנפטרו במאה ה-20
יחסי מונגוליה–קירגיזסטן

**יחסי מונגוליה-קירגיזסטן** הם היחסים הדיפלומטים שבין מונגוליה לרפובליקה הקירגיזית.

## היסטוריה
היחסים הפורמליים בין קירגיזסטן למונגוליה נוצרו לאחר עצמאותה של קירגיזסטן לאחר התפרקות ברית המועצות כאשר בשנת 1993 ביקר נשיא קירגיזסטן אסקר אקייב בפעם הראשונה במונגוליה. במהלך הביקור חתמו שתי מדינות על מספר הסכמים כולל הסכם ידידות ושיתוף פעולה ראשון. יחסים דיפלומטיים רשמיים בין שתי המדינות כוננו שנה לפני כן ב-1992 לאחר שמונגוליה הכירה בעצמאות קירגיזיסטן. בעוד שיחסי מדינה פורמליים נוצרו רק בשנות ה-90, היחסים החברתיים בין שתי המדינות מבוססים בכל זאת על אלמנטים של היסטוריה ותרבות מרכז אסיה משותפת עתיקה בהרבה שנמשכת מאות שנים. ההיסטוריה המשותפת כוללת תקופות של התפתחות מסורת טורקו-מונגולית משותפת וכן התנסויות משותפות עם היחסים עם רוסיה, סין וגורמים חיצוניים מרכזיים אחרים באזור. אזרחי שתי המדינות, המחזיקים בדרכונים דיפלומטיים, רשמיים ורגילים, נהנים מנסיעה ללא ויזה.

## מסחר
הסחר הכלכלי בין שתי המדינות נותר מוגבל עם ייצוא קירגיזסטן למונגוליה בשווי של 2.32 מיליון דולר ואילו מונגוליה ייצאה סחורות לקירגיזסטן בשווי של 413 אלף דולר בלבד בשנת 2019. ב-10 ביוני 2023 חתמו נשיאי שתי המדינות על הצהרה משותפת על העמקת יחסי ידידות ושיתוף פעולה.

## ביקורים רשמיים
* הנשיא אקייב ביקר במונגוליה בפעם השנייה בשנת 2002.
* בשנת 2012 ביקר נשיא מונגוליה צחיאגין אלבגדורג' בקירגיזסטן.

## נציגות דיפלומטית
מונגוליה פתחה את השגרירות שלה בקירגיזסטן בשנת 2019 על ידי שדרוג הקונסוליה עצמה שהוקמה בשנת 2014. קירגיזסטן מיוצגת במונגוליה באמצעות ״שגריר שאינו תושב״ בבייג'ינג.

## הערות שוליים

קטגוריה:ערכים ללא קטגוריות פיזיות - יחסי חוץ
מרכז החלל לואיג'י ברוליו

**מרכז החלל לואיג'י ברוליו** (באיטלקית: **Centro spaziale Luigi Broglio**, בעבר: **San Marco Equatorial Range** ) היה נמל חלל ששירת את איטליה לשיגורים לחלל. השיגור הראשון בוצע בשנת 1967 ואחרון בשנת 1988.

## היסטוריה
המרכז פותח בשנות ה-60 של המאה ה-20 מזרחית לחופי קניה. הפרויקט היה ביוזמת לואיג'י ברוליו וספיינצה – אוניברסיטת רומא שהייתה אחריות על הפעלת המתקנים.

בשנת 1962 נחתם הסכם עם נאס"א על שיתוף פעולה בפרויקט. צוות איטלקי עבר השתלמויות במתקן הטיסות וולופס.

המתחם כלל פלטפורמה ראשית San Marco platform ממנה בוצעו רוב שיגורים, פלטפורמת עזר Santa Rita platform בה הותקנו מתקני בקרה ובוצעו חלק מהשיגורים ופלטפורמה Santa Rita II בה הותקן מכ"ם. מתקנים אלו במקור פעלו כאסדות קידוח. על היבשה הוקם מרכז תקשורת.

בהתאם להסכם עם נאס"א פרויקט לימודים של צוות איטלקי כלל שיגורים לטיסה תת-מסלולית ממתקן הטיסות וולופס ומפלטפורמה ראשית, שיגור לוויין ממתקן וולופס ושיגורים שגרתיים מפלטפורמה ראשית. שיגורי לוויינים בוצעו בעזרת משגר לוויינים וחלליות סקאוט מדגמים שונים.

בשנים 1964–1988 בוצעו 27 שיגורים. בשנת 1970 בוצע שיגור עבור נאס"א בה שוגר לוויין אוהורו.

לאחר הפסקת השיגורים תחנת תקשורת המשיכה לפעול והיא תומכת לתקשורת עם לוויינים של נאס"א, סוכנות החלל האירופית ושיגורים מאוישים של סין. מידע מחללית BeppoSAX הייתה מועברת למחשבי המרכז. הוא מהווה תחנת תקשורת ראשית של טלסקופ החלל סוויפט.

בשנת 2003 המתחם עבר לאחריות סוכנות החלל האיטלקית ושמו שונה לשם הנוכחי.

## קישורים חיצוניים
* 

*הסכם שיתוף פעולה עם נאס"א 
* תיאור המתקנים 

קטגוריה:נמלי חלל סיניים
קטגוריה:איטליה: מדע וטכנולוגיה
כהנא שפירא

**כהנא שפירא** היא משפחה שמוצאה מקרקוב שבפולין שם הייתה ידועה במשך מאות שנים, מצאצאי חכמי שפיירא. המשפחה מיוחסת למגלה עמוקות, לעזרא הסופר ולדוד המלך. לפי מסורת משפחתית אבותיה היו כוהנים גדולים בבית המקדש והוגלו לרומא בזמן חורבן הבית. בארץ רבים מבני המשפחה היו דיינים, ועם הזמן התחילו לקצר את השם לשפירא.

## הערות שוליים

קטגוריה:שמות משפחה
קטגוריה:שמות משפחה אשכנזיים
קטגוריה:משפחת כהנא שפירא
מוריס פישר (קלע)

**מוריס "באד" פישר** (באנגלית: **Morris "Bud" Fisher**; 4 במאי 1890 – 23 במאי 1968) היה קלע יהודי-אמריקאי. אלוף אולימפי זוכה 5 מדליות זהב משתי אולימפיאדות (3 באנטוורפן 1920 ו-2 בפריז 1924), אלוף עולם (1923 ו-1924) ושיאן עולם (קבע חמישה שיאי עולם) ובכך היה לאחד היורים האמריקאים המצליחים ביותר בהיסטוריה האולימפית.

## ביוגרפיה
פישר נולד וגדל בינגסטאון, אוהיו בן למהגרים יהודים מהונגריה. בצעירותו ניגן בכינור. ובהמשך ניגן בכינור כדי להירגע.

בשנת 1911 התגייס לחיל הנחתים של ארצות הברית ובשנת 1916 הוענק לו אות הצלף המכובד. לאחר מכן התחרה בירי תוך כדי מילוי תפקידו.

### 1920
#### אלוף אולימפי
באולימפיאדת אנטוורפן הוא היה מאוד עצבני בתחרות הראשונה שלו ונשאר בעמדת עמידה במשך כעשרים דקות בעודו מכוון למטרה. מאמנו הורה לו לירות, גם אם יחטיא את המטרה. הוא ירה והמשיך לנצח בתחרות. הוא זכה ב-3 מדליות זהב, בתחרות לירי בשלושה מצבים מ-300 מטר ובתחרות הקבוצתיות בירי בשכיבה מ-300 מטר ובירי חופשי.

### 1923
באליפות העולם שנערכה ב-1923 זכה ב-3 מדליות זהב, ברובה חופשי מ-300 מטר בשלושה מצבים, 40 כדרורים (שיא עולם), רובה חופשי מ-300 מטר בכריעה ורובה חופשי מ-300 מטר בנטייה (שיא עולם).

### 1924
באליפות העולם שנערכה ב-1924 זכה במדליית זהב ברובה חופשי מ-300 מטר בשלושה מצבים, 40 כדרורים.

באולימפיאדת פריז זכה ב-2 מדליות זהב, בירי מ-600 מטר ובתחרות הקבוצתית בירי חופשי.

פישר סיים את הקריירה האולימפית שלו ב-1924, מכיוון שירי תחרותי לא התקיים באולימפיאדת אמסטרדם (1928). הוא פרש מתחרויות ירי ב-1934 ומאוחר יותר אימן יורים בחיל הנחתים האמריקאי ובמשטרת טולידו.

בשנת 1941 פרש משירות צבאי בדרגת סמל יורה. הוא נקרא לשירות במלחמת העולם השנייה כמדריך ירי. במלחמה נהרג בנו ויליאם, בקרב אוקינאווה ב-1945.

פישר פרש סופית בשנת 1946, והתגורר תחילה בלה הויה שבקליפורניה ולאחר מכן בהונולולו שבהוואי שם נפטר בשנת 1968. הוא נקבר בטקס צבאי מלא בבית הקברות הלאומי פורט רוזקרנס בסן דייגו שבקליפורניה.

## תארים והישגים
* בשנת 2009 נכנס פישר להיכל התהילה של חיל הנחתים של ארצות הברית.
* בשנת 1991 נכנס להיכל התהילה של ירי התחרותי של ארצות הברית.

## קישורים חיצוניים

* Fisher, Morris, באתר *Jews in Sports* 
* 

## הערות שוליים

קטגוריה:אמריקאים ילידי אוהיו
קטגוריה:אוהיו: ספורטאים
קטגוריה:קלעים אמריקאים
קטגוריה:קלעים אולימפיים
קטגוריה:אלופים אולימפיים יהודים
קטגוריה:אלופים אולימפיים מארצות הברית
קטגוריה:משתתפי אולימפיאדת אנטוורפן (1920)
קטגוריה:משתתפי אולימפיאדת פריז (1924)
קטגוריה:אמריקאים שנולדו ב-1890
קטגוריה:אמריקאים שנפטרו ב-1968
דיר סיריאן

**דיר סיריאן** (בערבית: **دير سريان**, בתעתיק מדויק: **דיר סריאן**, בהגייה מקומית, בקירוב: **דֶר סֶרְיֵ֫אן**) הוא כפר שיעי לבנוני בנפת מרג' עיון, מחוז א-נבטיה. הכפר שוכן בגובה 960 מטר מעל פני הים, צפונית-מערבית לטייבה, כ-20 קילומטר דרומית לעיר א-נבטיה, וכ-10 קילומטר (בקו אווירי) מערבית למטולה.

## אטימולוגיה
לפי פאלמר, פירוש השם "דיר א-סוריאן" (Deir es Suriân) הוא "מנזר הסוּרים". דֵיר (دير) הוא מנזר וסֻרְיָאן (سريان) פירושו סוּרים.

## היסטוריה
בתחילת שנות ה-60 של המאה ה-19 מצא כאן ארנסט רנן שרידים של מבנים ישנים וכן בור מים.

בשנת 1875 מצא ויקטור גרן שתושבי הכפר הם מתואלים וציין שהכפר בנוי על חורבה עתיקה שיש בה בורות מים ובריכות שחלקם חצובים בסלע וחלקם בנויים.

בשנת 1881 ביקרה ביישוב משלחת של הקרן לחקר ארץ ישראל ותיארה אותו כ"כפר, בנוי מאבן, המאוכלס בכ-200 מתואלים.

### מלחמת חרבות ברזל
במסגרת מלחמת חרבות ברזל, ירה צה"ל על מטרות חזבאללה בכפר ובסביבתו.

## קישורים חיצוניים
'''תצלום אוויר של דיר סיריאן'''

## הערות שוליים

קטגוריה:מחוז א-נבטיה: יישובים
פני גינור

**פני גינור (דולברג)** (1911 – 2007) הייתה כלכלנית ישראלית. מילאה תפקידים ציבוריים רבים ובהם יועצת לנגיד בנק ישראל, פרופסור לכלכלה באוניברסיטת תל אביב, חברה בוועדה לניירות ערך, חברה בהנהלת הבורסה לניירות ערך בתל אביב ויועצת כלכלית למשלחת ישראל לאו"ם.

מחקרה הכלכלי התמקד בכלכלה הישראלית.

## ביוגרפיה
### ילדותה
נולדה בעיירה אוטיניה שבמזרח גליציה, שהייתה אז חלק מהאימפריה האוסטרו-הונגרית (כיום באוקראינה). בהיותה בת שנתיים עברה משפחתה לשטוטגרט שבגרמניה. שם קיבלה חינוך קלאסי בבית ספר תיכון. בצעירותה שאפה לקריירה בעיתונאות, אך לאחר ניסיונות כתיבה ראשונים הגיעה למסקנה כי סגנונה היבש והדייקני אינו מתאים לתחום.

### לימודיה
גינור למד כלכלה באוניברסיטת פרנקפורט ובאוניברסיטת מינכן, שם נכחה בהרצאותיו של אלפרד ובר , מנחה הדוקטורט של סאלין.

מקיץ 1930 ואילך למדה כלכלה ומשפט אזרחי באוניברסיטאות פרנקפורט, היידלברג ומינכן, במינכן רצתה לקבל תואר דוקטור אצל אוטו פון צווידינק . כאשר זמן קצר לאחר מינויו של אדולף היטלר לקנצלר קבוצה של נאצים במדים בהנהגתו של רודולף הס צעדה לתוך אולם ההרצאות במהלך אחת מהרצאותיו של אדולף ובר, החליטה גינור, שבינתיים הפכה ליושבת ראש מועדון הסטודנטים הציוני, להמשיך את לימודיה בשווייץ. שם היא הייתה אחת מכלכלנים מהגרים רבים מגרמניה הנאצית שעשו את הדוקטורט שלה עם אדגר סאלין באוניברסיטת בזל.

למרות שסטודנטים יהודים עדיין לא הודרו מלימודיהם וגינור כבר קיבלה הבטחה מפרופסור שיפקח עליה בדוקטורט, היא ברחה מגרמניה לפני תפיסת השלטון הסופית וחידשה את לימודיה בבזל. עם זאת, ללא התלהבות רבה, שכן היא חששה מרמה מדעית נמוכה יותר.

בשנות לימודיה הייתה חברה בתנועות סטודנטיות ציוניות.

גינור כתבה את עבודת הדוקטורט שלה, בנושא "מסה תאורטית על אימפריאליזם כלכלי", בהנחיית אדגר סאלין  והאנס ריטשל .

### עלייה לארץ
לאחר קבלת תואר דוקטור, במאי 1934 עלתה גינור לישראל. בישראל לא מצאה עבודה במקצועה בשל העובדה שהשוק הוצף בבעלי מקצועות חופשיים באותה עת. משלא מצאה עבודה הצטרפה גינור למשק הפועלות בתל אביב שהקימה חנה צ'יזיק. אולם בשל הקושי בעבודה הפיזית עזבה גינור את משק הפועלות ודחתה הצעה לעבוד בפרדסים. לבסוף מצאה עבודה כמנהלת חשבונות בבנק אשראי בתל אביב ובשעות לאחר העבודה למדה עברית.

בשנת 1943 הקימה הסוכנות היהודית מחלקה כלכלית בראשות דוד הורוביץ. הורוביץ שהכיר את גינור ממספר עבודות שביצעה עבורו קודם לכן, הציע לה להצטרף למחלקה כחוקרת. כחלק מעבודתה במחלקה כתבה חומר רקע עבור ועדת החקירה האנגלו-אמריקאית לענייני ארץ ישראל. עם השנים הפכה גינור ליד ימינו של דוד הורוביץ.

בשנים 1962–1964 הושאלה למשרד החוץ.

בשנת 1966, לבקשת משרד החוץ, ייצגה את ישראל בוועדה הפיננסית של מועצת הסחר והפיתוח של האו"ם שהתקיימה בז'נבה.

## פרסומים
### ספרים ביוגרפיים
* **שטוטגרט, תל אביב: חיים בצל ההתרחשויות**, הוצאת גוונים, 2002
* **שיקה – פרקי חיים**, גל הפקות, 1989

### ספריים כלכליים
* **פערים חברתיים וכלכליים בישראל**, עם עובד, 1983
* **עשרים שנות כלכלת ישראל**, סמינריון הקיבוץ הארצי השומר הצעיר, 1968

## לקריאה נוספת
* Dimand, R.W., Dimand, M.A., & Forget, E.L. (eds.) (2000). **A Biographical Dictionary of Women Economists**. Cheltenham: Edward Elgar. pp. 171-173.

## קישורים חיצוניים
* 
* 
* 

## הערות שוליים

קטגוריה:כלכלנים ישראלים
קטגוריה:נשות העלייה החמישית
קטגוריה:אנשי העלייה החמישית
קטגוריה:בנק ישראל: אישים
קטגוריה:סגל אוניברסיטת תל אביב: כלכלה
קטגוריה:ישראליות שנולדו ב-1911
קטגוריה:ישראלים שנולדו ב-1911
קטגוריה:ישראליות שנפטרו ב-2007
קטגוריה:ישראלים שנפטרו ב-2007